
ADMINISTRACINIŲ NUSIŽENGIMŲ KODEKSO 547 STRAIPSNIO PAKEITIMO ĮSTATYMO PROJEKTAS

1 straipsnis. 547 straipsnio pakeitimas
Pakeisti 547 straipsnį ir jį išdėstyti taip:
„547 straipsnis. Atsisakymas teikti informaciją visuomenės informavimo priemonių atstovams ar trukdymas žurnalistams atlikti profesines pareigas
1. Valstybės ir savivaldybių institucijų, įstaigų ir įmonių vadovų atsisakymas teikti informaciją visuomenės informavimo priemonių atstovams, išskyrus pagal Lietuvos Respublikos įstatymus neskelbtiną informaciją, trukdymas žurnalistams atlikti profesines pareigas užtraukia baudą valstybės ir savivaldybių institucijų, įstaigų ir įmonių vadovams nuo vieno šimto iki penkių šimtų eurų.
2. Šio straipsnio 1 dalyje numatytas administracinis nusižengimas, padarytas pakartotinai, užtraukia baudą nuo trijų šimtų iki vieno tūkstančio eurų.“.


Skelbiu šį Lietuvos Respublikos Seimo priimtą įstatymą.

